ઈનડોર પ્લાન્ટ્સ માત્ર ઘરને હરિળાળું જ નથી બનાવતાં, બલકે ઘરની હવાને શુદ્ધ કરે છે અને ઘરનું તાપમાન પણ નીચું લાવવામાં મદદ કરે છે. ઘણાં છોડ એવા છે, જેમને ઓછાં પાણીની જરૂર હોય છે, જે ખૂબ ઓછું મેઈનટેન્સ માંગે છે અને બદલામાં શુદ્ધ ઓક્સિજન આપે છે. નર્સરીમાં જઈને આવા છોડ લઈ આવો અને તેમને ઘર તથા ઓફિસમાં રાખો. એલોવેરા આજકાલ ખૂબ જ પ્રચલિત છે. સ્કીન અને હેર કેર માટે તેનો છૂટથી ઉપયોગ થાય છે. પરંતુ બહુ ઓછા લોકો એ જાણે છે કે તે આસપાસનું તાપમાન ઓછું કરે છે અને ઘરને વધુ પડતું ગરમ નથી થવા દેતું.